
a Zrínyi utca felújítására vonatkozó közbeszerzési eljárás közbenső bírálata tárgyában

Mór Városi Önkormányzat Képviselő-testülete - az ajánlatkérő Önkormányzat részéről - a 86/2026. (III.9.) határozattal a közbeszerzésekről szóló 2015. évi CXLIII. törvény 117. §-ban rögzített feltételek fennállása alapján a Zrínyi utca felújítása tárgyában indított, a második rész szabályai által nem kötött nemzeti nyílt közbeszerzési eljárás közbenső bírálata vonatkozásában jóváhagyja a határozat mellékletét képező előterjesztést és az alábbi döntéseket hozza:

· A megfelelőség és érvénytelenség kérdéskörében megállapítja, hogy Centrum Aszfalt Kft. a Kbt. 73. § (1) n) pontja alapján érvénytelen ajánlatot tett, KULCS Útépítő és Mélyépítő Kft. pedig megfelelő ajánlatot tett.

· Az ajánlatokban tett megajánlások figyelembevételével az értékelési sorrendet az alábbiak szerint állapítja meg:

1. KULCS Útépítő és Mélyépítő Kft.

· Megállapítja, hogy a jelen közbeszerzési eljárásban az értékelési szempontokra figyelemmel a legkedvezőbbnek tekinthető megfelelő ajánlatot a KULCS Útépítő és Mélyépítő Kft. tette.

· Az eljárásban előírásra került a Kbt. 81. § (5) bekezdése, melynek alapján az értékelési sorrendben első helyen álló ajánlattevő került bevonásra a bírálatba.

· Megállapítja, hogy hiánypótlási felhívás és felvilágosításkérés kerüljön kiküldésre a KULCS Útépítő és Mélyépítő Kft. részére.

